Forbruget af lægemidler stiger og stiger. Udbuddet af præparater ligeledes. Medicinalindustrien ofrer store summer på forskning - men endnu større summer på reklamekampagner. Ved at anvende et autentisk reklamemateriale i en reklamefilm-parafrase dokumenterer filmen medicinalindustriens uansvarlige forsøg på at sætte forbruget yderligere i vejret.